Η Ίος πήρε το όνομά της στην αρχαιότητα από την λέξη Ία, τα λουλούδια δηλαδή που φύτρωναν άφθονα στο νησί. Κατ' άλλους το όνομά της η Ίος το χρωστάει στην φοινικική λέξη Ίος, που σημαίνει σωρός από πέτρες.

Αρχικά η Ίος φαίνεται πως κατοικήθηκε από τους [Κάρες](https://el.wikipedia.org/wiki/%CE%9A%CE%AC%CF%81%CE%B5%CF%82) και αργότερα από τους [Μινωίτες](https://el.wikipedia.org/wiki/%CE%9C%CE%B9%CE%BD%CF%89%CE%AF%CF%84%CE%B5%CF%82), τους [Αχαιούς](https://el.wikipedia.org/wiki/%CE%91%CF%87%CE%B1%CE%B9%CE%BF%CE%AF) και τους [Φοίνικες,](https://el.wikipedia.org/wiki/%CE%A6%CE%BF%CE%AF%CE%BD%CE%B9%CE%BA%CE%B5%CF%82) οι οποίοι όμως αποχώρησαν από το νησί. Μάλιστα η Ίος ήταν γνωστή ως Φοινίκη. Τον 10ο π.Χ. αιώνα οι [Ίωνες](https://el.wikipedia.org/wiki/%CE%8A%CF%89%CE%BD%CE%B5%CF%82) καταλαμβάνουν το νησί. Κατά τον [Ηρόδοτο](https://el.wikipedia.org/wiki/%CE%97%CF%81%CF%8C%CE%B4%CE%BF%CF%84%CE%BF%CF%82) στην Ίο, την πατρίδα της μητέρας του, θάφτηκε ο [Όμηρος](https://el.wikipedia.org/wiki/%CE%8C%CE%BC%CE%B7%CF%81%CE%BF%CF%82).

Αργότερα η Ίος προσχώρησε στην [Αθηναϊκή συμμαχία](https://el.wikipedia.org/wiki/%CE%91%CE%B8%CE%B7%CE%BD%CE%B1%CF%8A%CE%BA%CE%AE_%CF%83%CF%85%CE%BC%CE%BC%CE%B1%CF%87%CE%AF%CE%B1) και έπειτα πέρασε στην κυριαρχία των [Μακεδόνων](https://el.wikipedia.org/wiki/%CE%91%CF%81%CF%87%CE%B1%CE%AF%CE%BF%CE%B9_%CE%9C%CE%B1%CE%BA%CE%B5%CE%B4%CF%8C%CE%BD%CE%B5%CF%82) και των διαδόχων τους.

Κατά την επικυριαρχία της [Ρώμης](https://el.wikipedia.org/wiki/%CE%A1%CF%8E%CE%BC%CE%B7) και του [Βυζαντίου](https://el.wikipedia.org/wiki/%CE%92%CF%85%CE%B6%CE%B1%CE%BD%CF%84%CE%B9%CE%BD%CE%AE_%CE%91%CF%85%CF%84%CE%BF%CE%BA%CF%81%CE%B1%CF%84%CE%BF%CF%81%CE%AF%CE%B1) το νησί περνά στην αφάνεια και μαστίζεται από πειρατικές επιδρομές. Το 1207 η Ίος περνάει στην επικυριαρχία του [Μάρκου Σανούδου](https://el.wikipedia.org/wiki/%CE%9C%CE%AC%CF%81%CE%BA%CE%BF_%CE%A3%CE%B1%CE%BD%CE%BF%CF%8D%CE%BD%CF%84%CE%BF) και το 1269 επανέρχεται στους Βυζαντινούς για να ακολουθήσει νέα περίοδος Ενετοκρατίας από το 1296 έως το 1537 οπότε και κατελήφθη από τους [Τούρκους](https://el.wikipedia.org/wiki/%CE%9F%CE%B8%CF%89%CE%BC%CE%B1%CE%BD%CE%BF%CE%AF). Στις αρχές του 15ου αιώνα ο [Μάρκος Κρίσπος](https://el.wikipedia.org/w/index.php?title=%CE%9C%CE%AC%CF%81%CE%BA%CE%BF%CF%82_%CE%9A%CF%81%CE%AF%CF%83%CF%80%CE%BF%CF%82&action=edit&redlink=1) εποίκησε το νησί με Αλβανούς λόγω έλλειψης εργατικού δυναμικού. Τα χρόνια της [Τουρκοκρατίας](https://el.wikipedia.org/wiki/%CE%A4%CE%BF%CF%85%CF%81%CE%BA%CE%BF%CE%BA%CF%81%CE%B1%CF%84%CE%AF%CE%B1) η Ίος ήταν άντρο [Γάλλων](https://el.wikipedia.org/wiki/%CE%93%CE%AC%CE%BB%CE%BB%CE%BF%CE%B9) πειρατών, οι οποίοι μάλιστα το [1668](https://el.wikipedia.org/wiki/1668) στην θαλάσσια περιοχή *Μπουρλότο* νίκησαν τον τουρκικό στόλο. Ο Τουρνεφόρ αναφέρει το [1700](https://el.wikipedia.org/wiki/1700) πως στο νησί κατοικούσαν εκτός των [Ελλήνων](https://el.wikipedia.org/wiki/%CE%88%CE%BB%CE%BB%CE%B7%CE%BD%CE%B5%CF%82) αρκετοί [Αλβανοί](https://el.wikipedia.org/wiki/%CE%91%CE%BB%CE%B2%CE%B1%CE%BD%CE%BF%CE%AF) ή [Αρβανίτες](https://el.wikipedia.org/wiki/%CE%91%CF%81%CE%B2%CE%B1%CE%BD%CE%AF%CF%84%CE%B5%CF%82) (απόγονοι εποίκων του 1579) και ξένοι πειρατές.

Κατά την [Ελληνική Επανάσταση του 1821](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7_%CF%84%CE%BF%CF%85_1821) συμμετείχε ενεργά και η Ίος, η οποία μάλιστα ήταν πατρίδα του Φιλικού [Σπύρου Βαλέτα](https://el.wikipedia.org/w/index.php?title=%CE%A3%CF%80%CF%8D%CF%81%CE%BF%CF%82_%CE%92%CE%B1%CE%BB%CE%AD%CF%84%CE%B1%CF%82&action=edit&redlink=1).

Πηγή https://el.wikipedia.org/wiki/%CE%8A%CE%BF%CF%82